Rolands Zagorskis

Rolands Zagorskis-Rolands (līdz 2009. gadam Rolands Zagorskis; dzimis  Inčukalnā kā Rolands Smilškalns) ir latviešu kino un teātra aktieris un dziedātājs. Vēlāk arī režisors, teātra vadītājs un producents.

 Dzīvesgājums 
Dzimis 1949. gadā Zentas Smilškalnes, dzimušas Drubiņas, ģimenē. Četru gadu vecumā viņu adoptēja Antons Zagorskis, pēc adopcijas mainīja uzvārdu un kļuva par Rolandu Zagorski.  

1970. gadā viņš absolvēja Latvijas konservatorijas Teātra fakultāti un kļuva par Drāmas teātra (vēlāk Latvijas Nacionālais teātris) aktieri.
1974. gadā kļuva par Latvijas Teātra darbinieku savienības biedru, Latvijas Kinematogrāfu savienības biedru. No 1996. gada bija Latvijas Aktieru asociācijas prezidents un teātra-kluba "Hamlets" mākslinieciskais vadītājs. No 1995. gada līdz 2018. gadam vadīja Rolanda Zagorska teātra studiju.

 Pagodinājumi 
 Latvijas PSR Nopelniem bagātais skatuves mākslinieks (1988).

 Ģimene 
R. Zagorska meita ir dziedātāja Elizabete Zagorska, dēls Markuss Rolands. Ir trīs mazmeitas.

 Darbi 
 Kino 
Zagorskis tēlojis lomas daudzās filmās. Pazīstamākās no tām ir filmas "Ceplis" (1972), "Puika" (1977), "Rallijs" (1978), "Īsa pamācība mīlēšanā" (1982), "Fronte tēva pagalmā" (1984), "Apbraucamais ceļš" (1986), "Zītaru dzimta" (1989). Par lomu filmā "Medības" (2009) ieguvis Lielā Kristapa balvu nominācijā "Labākais aktieris otrā plāna lomā".

 Teātris 
Spilgtas titullomas viņa karjerā — Spartaks, Mirabo, Olivers u.c. Citas ievērojamas lomas: Ņurga Brigaderes izrādē “Maija un Paija”, Aleksis un Dūdars (Blaumaņa “Skroderdienas Silmačos”), Emīls Tišbeins (Kestnera “Emīls un Berlīnes zēni”), Hļestakovs (Gogoļa “Revidents”), Rellings (Ibsena “Meža pīle”) un daudzas citas.

 Režisors, producents 
Aristofana "Putni", J. Jurkāna "Dekamerons", Ž. Anuija "Bikses", mūzikls "Zolitūdes stāsts", muzikālā izrāde "Sapnis".LA: Pārdod mežu, lai iestudētu Skalbi, 2018

 Mūzika 
Raimonda Paula, Imanta Kalniņa, Ulda Stabulnieka dziesmu izpildītājs.

 VDK kartotēka 

Rolanda Zagorska kartīte atrasta publiskotajā VDK savervēto aģentu kartotēkas daļā. Tajā apgalvots, ka viņš kā aģents "Aivars" savervēts 1974. gada aprīlī.VDK kartīte: Rolands Zagorskis Pats Zagorskis 2010. gadā stāstīja, ka par savu atrašanos šajā kartotēkā uzzinājis piecus gadus pirms tam, un paziņoja, ka tolaik bijis LKP komitejas  sekretārs un visiem esot zināms, ka komunistus nedrīkstējuši vervēt.Zagorskis zinājis, ka viņa uzvārds atrodams «čekas maisos» Viņš apstiprināja, ka uz teātri VDK "kuratori" nākuši bieži, taču viņam neko parakstīt nav nācies. Viņš arī izteica pieņēmumu, ka šis fakts varētu būt sastāvdaļa priekšvēlēšanu kampaņā un izteica gatavību tiesāties. Totalitārisma seku dokumentēšanas centra atzinums apgalvo, ka Zagorskis bijis VDK aģents, tomēr atzīst, ka tiesas šai lietā nav bijis.Gobziņam vairākas versijas, kāpēc viņa vārds čekas maisos; Zagorskis gatavs tiesāties Diena, 10. augusts, 2010 Vēl 2017. gadā Latvijas PSR VDK zinātniskās izpētes komisijas loceklis Jānis Taurēns izteica cerību uz komisijas papildu darbu pie šīs lietas, jo neesot pietiekamu skaidrojumu.Taurēns, Jānis. «LPSR VDK ārštata darbinieku (aģentu) un informatoru, kuri apzināti sadarbojušies ar Valsts drošības komiteju, identitātes un tiesas procesi par sadarbības fakta ar VDK konstatēšanu, apspriešanu presē un publiskajā telpā» , 52. lpp., LPSR VDK zinātniskās izpētes komisija, Latvijas Universitāte, 2017, 25. oktobris

 Atsauces 

 Ārējās saites 

 Rolands Zagorskis filmas.lv

Kategorija:1949. gadā dzimušie
Kategorija:Siguldas novadā dzimušie
Kategorija:Latvijas aktieri
Kategorija:Latvijas teātra aktieri
Kategorija:Latvijas kinoaktieri
Kategorija:Latvijas Mūzikas akadēmijas absolventi
Kategorija:Latvijas PSR Nopelniem bagātie skatuves mākslinieki
Kategorija:Latvijas PSR VDK kartotēkā minētās personas
Kategorija:Atmodas aktīvisti